CELEX: 32006R0898
Language: lt
Date: 2006-06-19 00:00:00
Title: 2006 m. birželio 19 d.  Komisijos reglamentas (EB) Nr. 898/2006, iš dalies keičiantis Tarybos reglamentą (EB) Nr. 51/2006 dėl smiltinukų sugavimo apribojimų ir žvejybos pastangos apribojimų ICES IIa (EB vandenys), IIIa ir IV (EB vandenys) rajonuose

20.6.2006   
            
            
               LT
            
            
               Europos Sąjungos oficialusis leidinys
            
            
               L 167/16
            
         
      KOMISIJOS REGLAMENTAS (EB) Nr. 898/2006
   2006 m. birželio 19 d.
   iš dalies keičiantis Tarybos reglamentą (EB) Nr. 51/2006 dėl smiltinukų sugavimo apribojimų ir žvejybos pastangos apribojimų ICES IIa (EB vandenys), IIIa ir IV (EB vandenys) rajonuose
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. gruodžio 22 d. Tarybos reglamentą (EB) Nr. 51/2006, nustatantį 2006 m. Bendrijos vandenyse ir vandenyse, kuriuose privaloma nustatyti žvejybos apribojimus, žvejojantiems Bendrijos laivams taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (1), ypač į jo 5 straipsnio 4 dalį ir 7 straipsnio 4 dalį;
   kadangi:
   
               (1)
            
            
               Reglamento (EB) Nr. 51/2006 IA ir IID prieduose nustatyti laikinieji smiltinukų sugavimo ir žvejybos pastangos apribojimai ICES IIa (EB vandenys), IIIa ir IV (EB vandenys) rajonuose.
            
         
               (2)
            
            
               Pagal Reglamento (EB) Nr. 51/2006 IID priedo 6 punktą Komisija persvarsto sugavimo ir žvejybos pastangos apribojimus 2006 m., remdamasi Žuvininkystės mokslo, technikos ir ekonomikos komiteto (ŽMTEK) nuomone dėl Šiaurės jūros smiltinukų klasės dydžio 2005 m. Jeigu ŽMTEK nustato, kad Šiaurės jūros smiltinukų klasę 2005 m. sudarė 300 000–500 000 milijonų 0 amžiaus grupės individų, kilovatų-dienų skaičius neviršija 2003 m. kiekvieniems metams apskaičiuoto kilovatų-dienų skaičiaus, o bendras leistinas sugavimas (BLS) 2006 m. yra 300 000 tonų. Visos kilovatų-dienos kiekvieniems metams apskaičiuojamos sudauginus dienas, kuriomis laivas buvo rajone, ir įmontuoto variklio galios kilovatus.
            
         
               (3)
            
            
               ŽMTEK nustatė, kad smiltinukų klasės dydis 2005 m. yra ne mažiau kaip 324 000 milijonai 0 amžiaus grupės individų.
            
         
               (4)
            
            
               Todėl Reglamentas (EB) Nr. 51/2006 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 51/2006 iš dalies keičiamas taip:
   
               1)
            
            
               IA priedas iš dalies keičiamas pagal šio reglamento priedą.
            
         
               2)
            
            
               IID priedo 5 punktas pakeičiamas taip:
               
                           „5.
                        
                        
                           Kiekviena valstybė narė užtikrina, kad su jos vėliava plaukiojančių arba Bendrijoje registruotų laivų kilovatų-dienų skaičius 2006 m. neviršytų 2003 m. lygio, apskaičiuoto pagal 4 punkto a papunktį.“.
                        
                     
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 19 d.
      
         
            Komisijos vardu
         
         Joe BORG
         
         
            Komisijos narys
         
      
   
   
      (1)  OL L 16, 2006 1 20, p. 1.
   
      PRIEDAS
      Reglamento (EB) Nr. 51/2006 IA priedas iš dalies keičiamas taip:
      Smėlinukų rūšiai IIa (EB vandenys), IIIa ir IV (EB vandenys) rajonuose skirtas įrašas pakeičiamas taip:
      
         
                     
                                 Žuvų rūšys
                              
                              
                                 :
                              
                              
                                 Smiltinukas
                                 
                                    Ammodytidae
                                 
                              
                           
                  
                     
                                 Zona
                              
                              
                                 :
                              
                              
                                 IIa (EB vandenys) (1), IIIa, IV (EB vandenys) (1)
                                 
                                 SAN/2A3A4.
                              
                           
               
                     „Danija
                  
                  
                     282 989
                  
                  
                     
                        Mokslinėmis rekomendacijomis pagrįstas BLS.
                     
                     
                        Taikomas Reglamento (EB) Nr. 847/96 3 straipsnis.
                     
                     
                        Taikomas Reglamento (EB) Nr. 847/96 4 straipsnis.
                     
                     
                        Taikoma Reglamento (EB) Nr. 847/96 5 straipsnio 2 dalis.
                     
                  
               
                     Jungtinė Karalystė
                  
                  
                     6 186
                  
               
                     Visos valstybės narės
                  
                  
                     10 825 (2)
                     
                  
               
                     EB
                  
                  
                     300 000
                  
               
                     Norvegija
                  
                  
                     0 (3)
                         (4)
                     
                  
               
                     BLS
                  
                  
                     300 000
                  
               
      
         (1)  Išskyrus vandenis, esančius 6 mylių atstumu nuo Jungtinės Karalystės bazinių linijų prie Šetlando, Fero salos ir Foulos.
      
         (2)  Išskyrus Daniją ir Jungtinę Karalystę.
      
         (3)  Turi būti sužvejota Šiaurės jūroje.
      
         (4)  Bus peržiūrėta 2006 m.“.